

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

**Одељење за урбанизам, стамбено-комуналне и**

**имовинско-правне послове**

Број: **ROP-ODZ-10715-IUP-18/2022**

Заводни број:**351-355/2022-01**

Дана: 22.08.2022. године

О Џ А Ц И

Одељење за урбанизам, стамбено-комуналне и имовинско-правне послове, поступајући по захтеву инвеститора, доо за грађевинарство, производњу и трговину“Стојановић“, улица Војводе Мишића број 58, Оџаци, за издавање употребне дозволе, на основу члана 158. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19 и 37/19 др закон), члана 43. Правилника о поступку спровођења обједињене процедуре електронским путем („Сл.гласник РС“, бр. 68/19), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 19. Одлуке о организацији Општинске управе општине Оџаци („Службени лист општине Оџаци“, број 11/22), Решења број 03-19-10-2/2021-02 од 25.01.2021. године и члана 136. Закона о општем управном поступку („Службени гласник РС“, бр. 18/2016 и 95/18 аутентично тумачење), доноси:

**Р Е Ш Е Њ Е**

**О УПОТРЕБНОЈ ДОЗВОЛИ**

**Издаје се** инвеститору, **доо за грађевинарство, производњу и трговину “Стојановић“,** улица Војводе Мишића број 58, Оџаци**,** **дозвола за употребу стамбене зграде Пo+П+3 – вишепородично становање (зграда2) - II фаза и прикључка на комуналну инфраструктуру (електроенергетска мрежа)** саграђене на катастарској парцели број **405/13 к.о. Оџаци,** површине 2399m2.

Објекат је категорије Б, класификационе ознаке 112221.

**Бруто површина објекта број 3 износи 230 m2.**

**Посебни делови објекта број 3 ( у згради је формирано 11 посебних делова објекта и заједнички простор) су:**

**Посебни део објекта број 1** –четворособан стан у приземљу, нето површине 94,58 m2 , састоји се од: ходника, три собе, дневне собе, кухиње са трпезаријом, купатила, тоалета и две лође;

**Посебни део објекта број 2** –двособан стан у приземљу, нето површине 54,27 m2 , састоји се од: предсобља, собе, дневне собе са трпезаријом, кухиње, купатила и лође;

**Посебни део објекта број 3** – трособан стан на првом спрату нето површине 65,33 m2 састоји се од: улаза, кухиње, дневне соба са трпезаријом, предсобља, две собе, купатила и лође;

**Посебни део објекта број 4**- двособан стан на првом спрату, нето површине 49,13 m2, састоји се од: предсобља, собе, дневне соба са трпезаријом, кухиње, купатила и лође;

**Посебни део објекта број 5**–двособан стан на првом спрату, нето површине 52,26 m2 , састоји се од: предсобља, собе, дневне соба, кухиње са трпезаријом, купатила и лође;

**Посебни део објекта број 6**- трособан стан на другом спрату, нето површине 64,65 m2 , састоји се од: улаза, предсобља, две собе, дневне собе са трпезаријом, кухиње, купатила и лође;

**Посебни део објекта број 7**- двособан стан на другом спрату, нето површине 48,84 m2 , састоји се од: предсобља, собе, дневне собе са трпезаријом, кухиње, купатила и лође;

**Посебни део објекта број 8**- двособан стан на другом спрату, нето површине 53,80 m2 , састоји се од: предсобља, собе, дневне собе са трпезаријом, кухиње, купатила и лође;

**Посебни део објекта број 9**-трособан стан на трећем спрату, нето површине 65,12 m2 , састоји се од: улаза, предсобља, две собе, дневне собе са трпезаријом, кухиње, купатила и лође;

**Посебни део објекта број 10**- двособан стан на трећем спрату, нето површине 49,21 m2 , састоји се од: предсобља, собе, дневне собе са трпезаријом, кухиње, купатила и лође;

**Посебни део објекта број 11**- двособан стан на трећем спрату, нето површине 71,14m2 , састоји се од: предсобља, собе, дневне собе са трпезаријом, кухиње, купатила и лође;

Свим посебним деловима објекта од броја 1 до броја 11 припада по један помоћни простор у подруму, и то:

Посебном делу објекта број 1 припада подрумска остава од 5,28 m2 .

Посебном делу објекта број 2 припада подрумска остава од 3,61 m2 .

Посебном делу објекта број 3 припада подрумска остава од 3,61 m2 .

Посебном делу објекта број 4 припада подрумска остава од 3,61 m2 .

Посебном делу објекта број 5 припада подрумска остава од 3,61 m2 .

Посебном делу објекта број 6 припада подрумска остава од 3,36 m2 .

Посебном делу објекта број 7 припада подрумска остава од 4,20 m2 .

Посебним деловима објекта од броја 8 до броја 11 припада подрумска остава од 4,06 m2 .

Заједнички простор се састоји од:

-Заједничких просторија подрума (три ходника и степенишног простора) укупне површине 39,76 m2;

- Заједничких просторија приземља (спољних и улазног степеништа и рампе у површини од 11,01 m2 ; унутрашњих-ходника и степеног простора у површини од 19,61 m2);

-Заједничких просторија првог спрата (ходника и степенишног простора) укупне површине 15,98 m2 ;

-Заједнички просторија другог спрата (ходника и степенишног простора) укупне површине 15,94 m2 ;

- Заједнички просторија трећег спрата (ходника и степенишног простора) укупне површине 16,33 m2 ;

Укупна површина посебних делова објекта од броја 1 до 11 (стамбени простор) износи 649,64 m2.

Укупна површина посебних делова објекта од броја 1 до 12 (помоћни простор) износи 43,52 m2.

Укупна површина заједничких просторија износи 118,63 m2 .

Радови су изведени на основу Решења о грађевинској дозволи број: ROP-ODZ-10715-CPIН-13/2021 од 16.11.2021. године.

Саставни део овог Решења чини:

* Извештај Комисије за технички преглед објекта од 20.06.2022. године са предлогом за издавање употребне дозволе, председник Комисије Стојан Соколовић, дипл.инж.грађ. лиценца број 410 0783 03 и члан Комисије Петар Бранежац, дипл.инж.ел., лиценца број 350 И539 10;
* Елаборат геодетских радова број: 952-092-48565/2022 од 31.05.2022.године израђен од стране ГБ „ДП Геометар” Оџаци, ул. Сомборска бр.16;
* Енергетски пасош број ЕП000700381 од 30.05.2022. године израђен од стране „Aliquantum“, Нови Сад, Футошки пут 35, одговорни пројектант Зоран Рашевић, дипл.инж.арх., лиценца број 381 0240 12;
* Пројекат за извођење 271-11/2021 ПЗИ новембар 2021. године израђен од стране Пројектног бироа „Свод“ Оџаци, одговорно лице пројектанта Ненад Стаменковић, главни пројектант Ненад Стаменковић, дипл.инж.грађ., лиценца број 311 0578 03:
* Изјава инвеститора, стручног надзора и извођача радова да при извођењу радова није дошло до одступања од пројекта за извођење.

Гарантни рок за објекат из става 1. диспозитива овог решења утврђује се применом Правилника о садржини и начину вршења техничког прегледа објекта, саставу комисије, садржини предлога комисије о утврђивању подобности објекта за употребу, осматрању тла и објекта у току грађења и употребе и минималним гарантним роковима за поједине врсте објеката („Сл. гласник РС“, број 27/15).

**О б р а з л о ж е њ е**

“Стојановић“ доо за грађевинарство, производњу и трговину, улица Војводе Мишића број 58, Оџаци,прекопуномоћника Стаменковић Ненада из Оџака**,** поднео је овом Одељењу, преко централне евиденције обједињене процедуре електронским путем, захтев за издавање употребне дозволе за објекат ближе описане у диспозитиву овог решења.

Уз захтев, подносилац захтева је доставио:

* Извештај Комисије за технички преглед објекта од 20.06.2022. године са предлогом за издавање употребне дозволе, председник Комисије Стојан Соколовић, дипл.инж.грађ. лиценца број 410 0783 03 и члан Комисије Петар Бранежац, дипл.инж.ел., лиценца број 350 И539 10;
* Елаборат геодетских радова, број 952-092-48565/2022 од 31.05.2022.године израђен од стране ГБ „ДП Геометар” Оџаци, ул. Сомборска бр.16;
* Пројекат за извођење извођење 271-11/2021 ПЗИ новембар 2021. године израђен од стране Пројектног бироа „Свод“ Оџаци, одговорно лице пројектанта Ненад Стаменковић, главни пројектант Ненад Стаменковић, дипл.инж.грађ., лиценца број 311 0578 03, који чини:

-главна свеска 0, израђена од стране Пројектног бироа „Свод“ Оџаци, одговорно лице пројектанта Ненад Стаменковић, главни пројектант Ненад Стаменковић, дипл.инж.грађ., лиценца број 311 0578 03;

-пројекат архитектуре 1, израђен од стране Пројектног бироа „Свод“ Оџаци, одговорно лице пројектанта Ненад Стаменковић, одговорни пројектант Божидар Важић, дипл.инж.арх., лиценца број 300 Г009 08;

-пројекат конструкције 2/1 израђен од стране Пројектног бироа „Свод“ Оџаци, одговорно лице пројектанта Ненад Стаменковић, одговорни пројектант Ненад Стаменковић, дипл.инж.грађ., лиценца број 311 0578 03;

-пројекат хидротехничких инсталација 3, израђен од стране Пројектног бироа објеката „Свод“ Оџаци, одговорно лице пројектанта Ненад Стаменковић, одговорни пројектант Ненад Стаменковић, дипл.инж.грађ., лиценца број 311 0578 03;

-пројекат електроенергетских инсталација 4, израђен од стране „Круг“, Кула, под бројем Е-056/20-ПЗИ 9/20, одговорни пројектант Здравко Лалић, дипл.инж.ел., лиценца број 350 1280 03;

-пројекат спољног уређења 9, израђен од стране Пројектног бироа „Свод“ Оџаци, одговорно лице пројектанта Ненад Стаменковић, одговорни пројектант Ненад Стаменковић, дипл.инж.грађ., лиценца број 311 0578 03;

* Изјава инвеститора, стручног надзора и извођача радова да при извођењу радова није дошло до одступања од пројекта за извођење;
* Енергетски пасош број ЕП000700381 од 30.05.2022. године израђен од стране „Aliquantum“, Нови Сад, Футошки пут 35, одговорни пројектант Зоран Рашевић, дипл.инж.арх., лиценца број 381 0240 12;
* Решење РГЗ-Сектор за дигиталну трансформацију број: 952-02-10-092-35252/2022 од 18.08.2021. године;
* Пуномоћ за подношење захтева;
* Доказ о уплати административних такси, накнада и доказ о уплати накнаде за Централну евиденцију.

Поступајући по захтеву, овај орган је извршио проверу испуњености формалних услова и то да ли је: 1) надлежан за поступање по захтеву; 2) да ли је подносилац захтева лице које, у складу са Законом може бити подносилац захтева за издавање употребне дозволе; 3) да ли је захтев поднет у прописаној форми и да ли садржи све прописане податке; 4) да ли је уз захтев приложена сва документација прописана Законом и подзаконским актима донетим на основу Закона; 5) да ли је уз захтев приложен доказ о уплати прописане накнаде, односно таксе и утврдио да су формални услови из члана 43. Правилника о поступку спровођења обједињене процедуре електронским путем („Сл.гласник РС“, број 68/19), испуњени.

На основу напред наведеног и из утврђених чињеница, а у складу са чланом 158. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19 и 37/19 др закон), донето је решење као у диспозитиву.

**ПОУКА О ПРАВНОМ ЛЕКУ:** Против овог решења може се изјавити жалба у року од 8 дана од дана пријема истог, кроз Централни информациони систем за електронско поступање у оквиру обједињене процедуре, Покрајинском секретаријату за eнергетику, грађевинарство и саобраћај у Новом Саду, ул. Булевар Михајла Пупина број 16.

Обрадио:

дипл.правник, Светлана Јовановић

Руководилац Одељења,

дипл.инж.грађ. Татјана Стаменковић